Di leqdic-nneɣ ɣef kra n wannuɣen yettembiwilen n teqbaylit, nemlal-d kra n wuguren, aladɣa di tsuqilt i nexdem i tbaduyin si tefransist ɣer teqbaylit deg uḥric azɣaray; rnu ɣer-s ugur i d-nemlal yakk d sin imsulɣa i d-yerran ɣer teqbaylit annuɣ yettembiilen:Črak 02, Dda spilu d At ddaw weẓru; wigi d mass Tiɣilt Rachid d mass Ayt Belqasem Samir, i yuggin ad aɣ-d-fken isallen ɣef wannuɣen yettembiwilen i xedmen, ayagi isegla-d s lexṣaṣ di tesleḍt i nexdem i udiwenni.